Kimerai

Šis straipsnis – apie mitinę tautą. Apie iš tikro egzistavusią tautą žr. Gimiriai
Kimerai – mitinė tauta, esą gyvenusi tolimiausiame žemės pakraštyje, minima Homero „Odisėjoje“. Graikai tikėjo, jog kimerų šalyje niekada nešviečia saulė, amžinai joje tvyro šalta migla. Kimerų šalyje buvo įėjimas į Hado mirusiųjų karalystę. Kimerų šalyje į Acherontą įteka Kokitas ir Piriflegetontas.

Odisėjoje pasakojama, kad Odisėjui burtininkė Kirkė patarė prieš grįžtant namo nusigauti į Hado karalystę ir pasiteirauti Tėbų aiškiaregio Teiresijo apie savo likimą. Odisėjas taip ir padarė.

Kategorija:Graikų mitologija